Diari Oficial de la Generalitat Valenciana


Sumari del DOGV 4748, del 07-05-2004 (2004/4078)

RESOLUCIÓ de 21 d'abril de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del conveni de col·laboració entre el Fons Espanyol de Garantia Agrària i la Conselleria d'Agricultura, Pesca i Alimentació de la Generalitat Valenciana per al cofinançament dels treballs per a la creació d'un Sistema d'Informació Geogràfica d'Identificació de Parcel·les Agrícoles.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4748

Data del DOGV
:   07-05-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/4078


Data del document
:   21-04-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Agricultura, Pesca i Alimentació
    * sistema d'informació
    * cartografia
    * cooperació administrativa
    * administració central

RESOLUCIÓ de 21 d'abril de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del conveni de col·laboració entre el Fons Espanyol de Garantia Agrària i la Conselleria d'Agricultura, Pesca i Alimentació de la Generalitat Valenciana per al cofinançament dels treballs per a la creació d'un Sistema d'Informació Geogràfica d'Identificació de Parcel·les Agrícoles. [2004/M4078]
  
Subscrit, després de la tramitació prèvia reglamentària, entre el Fons Espanyol de Garantia Agrària i la Conselleria d'Agricultura, Pesca i Alimentació de la Generalitat Valenciana, el 16 de febrer de 2004, un conveni de col·laboració per al cofinançament dels treballs per a la creació d'un Sistema d'Informació Geogràfica d'Identificació de Parcel·les Agrícoles, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0109/2004, i que figura com a annex d'esta resolució.
  
València, 21 d'abril de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre el Fons Espanyol de Garantia Agrària i la Conselleria d'Agricultura, Pesca i Alimentació de la Generalitat Valenciana per al cofinançament dels treballs per a la creació d'un Sistema d'Informació Geogràfica d'Identificació de Parcel·les Agrícoles.
  
Madrid, 16 de febrer de 2004
  
Reunits
  
D'una part, Carlos Sánchez Laín, secretari general del Fons Espanyol de Garantia Agrària, per suplència reglamentaria del president del organisme, de conformitat amb el que estableix l'article 4.3.a. del Estatut del FEGA, aprovat pel Reial Decret 1.441/ 2001, de 21 de desembre, que actua d'acord amb les atribucions que li conferix l'article 6 en relació amb la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
D'una altra part, Gema Amor Pérez, consellera d'Agricultura, Pesca i Alimentació de la Generalitat Valenciana, que actua en nom i representació de la Conselleria en virtut de les facultats que li conferix l'acord del Govern Valencià de 13 de febrer de 2004.
  
Ambdues parts es reconeixen capacitat jurídica suficient per a subscriure el present conveni de col·laboració i, a l'efecte,
  
EXPOSEN
  
Primer
  
Que el Reglament (CEE) 3.508/1992, de 27 de novembre, del Consell, pel qual s'establix un sistema integrat de gestió i control (SIGC) de determinats règims d'ajudes comunitaris va ser modificat pel Reglament (CE) 1.593/2000, de 17 de juliol.
  
Segon
  
Que la modificació introduïda es referix, entre altres aspectes, a un dels elements que componen el sistema integrat de gestió i control, com és el sistema d'identificació de parcel·les.
  
Tercer
  
Que l'article 4 del Reglament (CE) 3.508/1992 establix que el sistema d'identificació de parcel·les agrícoles s'elaborarà a partir de mapes, documents cadastrals o altres referències cartogràfiques, i que s'utilitzaran les tècniques dels sistemes informatitzats d'informació geogràfica, inclosa, preferentment, una cobertura d'ortoimatges aèria o espacial, amb estàndards homogenis que garantisquen una precisió almenys equivalent a una cartografia a escala 1:10.000.
  
Quart
  
Que en l'article 13.1.c) del Reglament mencionat es disposa que el sistema integrat serà aplicable, a tot tardar, a partir de l'1 de gener de 2005, pel que fa a la part geogràfica del sistema d'identificació de parcel·les prevista en l'article 4.
  
Cinqué
  
Que en l'article 8 del mateix Reglament es disposa que l'estat membre nomenarà una autoritat encarregada de la coordinació dels controls establits en l'àmbit del SIGC, i quan l'autoritat competent confie part del treball que haja de realitzar-se en aplicació del reglament esmentat a organismes o empreses especialitzades, hauran de conservar el control i la responsabilitat dels dits treballs.
  
Sisé
  
Que el FEGA és l'autoritat encarregada de la coordinació dels controls mencionats en el paràgraf anterior, en virtut de les disposicions de l'article 3.6 de l'Estatut del Fons Espanyol de Garantia Agrària, aprovat pel Reial Decret 1441/2001, de 21 de desembre (BOE del 14.01.2002).
  
Seté
  
Que el FEGA serà l'organisme responsable de la creació del sistema amb vista a donar cobertura a les necessitats en l'àmbit dels règims inclosos en el SIGC.
  
Huité
  
Que el FEGA haurà de comptar amb l'assistència tècnica adequada, encomanant, a empresa qualificada i amb experiència en activitats semblants els treballs tècnics necessaris.
  
Nové
  
Que és necessari establir les directrius per a la col·laboració administrativa i el finançament per part de les comunitats autònomes de part dels gastos relatius a la realització del sistema d'informació geogràfica projectat.
  
Deu
  
Que el Decret 7/2002, de 25 de juliol, del president de la Generalitat Valenciana, assigna a la Presidència de la Generalitat Valenciana i a les conselleries determinades competències. En virtut d'això, i en l'exercici de l'article 16 i b) de la Llei de Govern Valencià assigna a la Conselleria d'Agricultura, Pesca i Alimentació les competències en agricultura, ramaderia, pesca i alimentació.
  
Onze
  
Que tenint en compte tot el que s'ha exposat adés, les parts subscriuen el present conveni de col·laboració per a l'execució i finançament del dit projecte amb subjecció a les següents:
  
Clàusules
  
Primera. Objecte del conveni
  
L'objecte del present conveni de col·laboració és definir els termes i les condicions de col·laboració entre les parts per a execució i finançament dels treballs de creació del Sistema d'Informació Geogràfica de les Parcel·les Agrícoles ?en avant SIGPAC- corresponent a l'àmbit territorial de la Comunitat Valenciana, la superfície total de les quals s'indica en l'annex 1.
  
Segona. Treballs relatius a la creació del SIGPAC
  
Els treballs que comprén la creació del SIGPAC que es van iniciar el 2002 i que continuaran durant els anys 2003, 2004 i 2005 s'enumeren en l'annex 2.
  
Tercera. Obligacions del FEGA
  
Per al compliment del conveni, el FEGA es compromet a:
  
1. Realitzar a través d'una empresa especialitzada els treballs tècnics enumerats en la clàusula anterior, de conformitat amb el calendari comunicat a la Conselleria d'Agricultura, Pesca i Alimentació.
  
2. Actuar com a únic interlocutor davant de la Comissió Europea en tots els aspectes relatius a l'elaboració del projecte, el seu seguiment i l'aplicació de la metodologia establida.
  
3. Finançar, durant el període indicat en la clàusula segona, a càrrec de l'aplicació pressupostària 45.043.060N.181 i d'acord amb el que establix la Comissió Sectorial de Coordinació d'Organismes Pagadors del dia 3 de desembre de 2001, part dels treballs a realitzar amb un màxim de dos milions sis-cents seixanta-nou mil quatre-cents vint-i-set euros amb noranta-set cèntims (2.669.427,97 e). Els pagaments a realitzar pel FEGA a l'empresa que realitzarà els treballs es desglossen d'acord amb el detall següent:
  
Any 2003: 1.038.389,52 e
  
Any 2004: 1.261.330,98 e
  
Any 2005: 396.707,47 e
  
4. Analitzar, en tot cas, la validesa de l'ortofoto entregada per la Conselleria d'Agricultura, Pesca i Alimentació, a fi d'establir uns paràmetres de qualitat comuns a la totalitat del projecte, mitjançant una validació del material disponible d'acord amb la metodologia utilitzada i valorar-la, a l'efecte de reduir l'aportació financera de la Conselleria.
  
5. Analitzar la validesa de la resta dels treballs aportats per la Conselleria d'Agricultura, Pesca i Alimentació que s'ajusten a la metodologia d'execució del SIGPAC, provinents de la realització d'algun altre sistema d'informació geogràfica de la pròpia Conselleria.
  
6. Realitzar les activitats corresponents, establides en l'annex 2.
  
7. Repartir, proporcionalment a la superfície de la comunitat autònoma, els possibles retorns que, en virtut del Reglament (CE) 723/1997, procedisquen del cofinançament dels treballs per part de la Comissió Europea.
  
Quarta. Obligacions de la Conselleria d'Agricultura, Pesca i Alimentació
  
Per al compliment del conveni, la Conselleria d'Agricultura, Pesca i Alimentació es compromet a:
  
1. Finançar a càrrec de l'aplicació pressupostària 26.41.41.3359.748.52.4 la quantitat de:
  
a. Quaranta-cinc mil euros (45.000 e) corresponents als costs fixos de participació en el projecte.
  
b. Huitanta-tres mil set-cents seixanta euros (83.760 e), corresponents als costs variables del projecte:
  
2. Pagar al FEGA la quantitat total de cent vint-i-huit mil set-cents seixanta euros (128.760 e), referida en l'apartat anterior.
  
3. Realitzar les activitats corresponents, establides en l'annex 2.
  
4. Aportar l'ortofoto, de tot o part del territori, d'acord amb el calendari acordat per ambdues parts.
  
Cinquena. Forma de pagament
  
La Conselleria d'Agricultura, Pesca i Alimentació pagarà al FEGA la quantitat establida en la clàusula quarta, mitjançant transferència bancària al compte 4658-3470-91-4590047365 del Banc d'Espanya, a nom del Fons Espanyol de Garantia Agrària. Direcció General, de la manera següent:
  
Quaranta-cinc mil euros (45.000 e), dins del mes següent a la publicació del Conveni.
  
El 50% de l'import restant, abans del 30 de juny del 2004, amb la posada a disposició prèvia dels treballs que s'hagen realitzat fins eixa data.
  
El 50% restant, abans del 31 de desembre del 2004, amb la posada a disposició prèvia de la resta de treballs pendents.
  
Sisena. Règim de responsabilitats
  
El FEGA i la Conselleria d'Agricultura, Pesca i Alimentació es responsabilitzaran de les conseqüències que es deriven de l'incompliment del compromís assumit respecte de la data d'entrega dels treballs, la qualitat d'estos i l'adequació amb les recomanacions tècniques i metodologia del projecte SIGPAC, així com per la demora en la finalització del projecte a causa dels retards per entrega de treballs de qualitat insuficient.
  
Setena. Duració del conveni i pròrroga
  
El present conveni de col·laboració tindrà efecte des de la data de la firma fins al 31 de gener de 2005, i es podrà prorrogar per l'acord exprés a què arriben ambdues parts abans de la finalització del seu termini de duració.
  
Huitena. Naturalesa i jurisdicció
  
El present conveni té la consideració dels prevists en l'article 3.1.C) del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, i hi són d'aplicació, si no hi ha normes específiques, els principis del dit text legal per a resoldre els dubtes o les llacunes que puguen produir-se.
  
Les qüestions litigioses que puguen sorgir de la seua interpretació, modificació, efectes o resolució seran resoltes una vegada esgotada la via administrativa per la Llei de la Jurisdicció Contenciosa Administrativa, Llei 29/1998, de 13 de juliol.
  
Pel FEGA,
  
El president, p.s.r. (art. 4.3 a) Estatut FEGA, aprovat per Reial Decret 1.441/2001, de 21.12.2001, BOE 14.01.02, el secretari general,
  
CARLOS SÁNCHEZ LAÍN
  
Per la Conselleria d'Agricultura, Pesca i Alimentació,
  
GEMA AMOR PÉREZ